(Aangestuur vanaf Peking)
Die Hemelse Tempel in Beijing
Oorsprong van die naam:
北 běi - noordelike
16 808 km² (29ste)
14 930 000 (26ste) Munisipaliteit
ongeveer 7,5 miljoen
888/km² (2de) Munisipaliteit
CNY 428,3 miljard (15de)
Etniese groepe (2000):
Hoogte bo seespieël:
Die Verbode Stad, tuiste van die keisers van die Ming- en die Qing-dinasties.
Beijing (Sjinees: 北京;IFA: pei˩ tɕɪŋ˦; of Peking) is 'n stad in die noorde van Sjina en is die hoofstad van die Volksrepubliek van Sjina. Beijing word tans regstreeks deur die Sjinese regering geadministreer en is sodoende gelykgestel aan provinsies, outonome gebiede en spesiale administratiewe streke.
Die administratiewe gebied van die Beijing-munisipaliteit strek oor 'n oppervlakte van 16 807,8 vierkante kilometer, maar behels naas Beijing merendeels landelike gebiede. Die munisipaliteit grens aan die provinsie Hebei in die noorde, weste, suide en 'n klein gedeelte in die ooste en Tianjin Munisipaliteit in die suid-ooste.
Beijing is een van die vier groot geskiedkundige hoofstede van Sjina en fungeer vandag vanweë sy status as regeringsetel as die politieke sentrum van die Volksrepubliek van Sjina. Die stad pronk danksy sy lang en veelbewoë geskiedenis, wat oor meer as drieduisend jaar strek, met 'n indrukwekkende kulturele erfenis. Bekende besienswaardighede sluit die Tiananmen-plein (Sjinees, "Plein van die Poort van Hemelse Vrede"), die Verbode Stad met die voormalige keiserlike paleis, wat deur die UNESCO in 1987 tot wêrelderfenisgebied verklaar is, die Ou en Nuwe Somerpaleis en verskillende tempels soos die Hemelse Tempel, die Lamatempel en die Confuciustempel in. Peking tree as die gasheerstad van die Olimpiese Somerspele van die jaar 2008 op.
Beijing is Sjina se tweede grootste stad in terme van bevolking ná Shanghai. Dit is 'n beduidende vervoersentrum, met dosyne treinspore, paaie en hoofweë in alle rigtings. Die stad beskik daarnaas ook oor die belangrikste internasionale lughawe. Beijing vorm die politieke en kulturele sentrum van die Volksrepubliek van Sjina, terwyl stede soos Shanghai en Hong Kong die leiers is op ekonomiese veld.
Beijing (北京) beteken letterlik "Noordelike hoofstad" wat in lyn is met die Oos-Asiatiese tradisie waarby hoofstede so genoem word. Ander stede wat ook so benoem is sluit die Sjinese stad Nanjing (南京) in, wat letterlik "Suidelike hoofstad" beteken; Tokyo (東京), Japan, en Tonkin (東京; nou Hanoi),